ประชาสัมพันธ์การยื่นแบบชำระภาษี  ประจำปี พ.ศ.๒๕๕๗
คำแนะนำ.....การชำระภาษีองค์การบริหารส่วนตำบลเทพราช
๑. ภาษีโรงเรือนและที่ (ภ.ร.ด.๒)
การยื่นประเมินและการชำระภาษี 
>>>ยื่นแบบแจ้งรายการเพื่อเสียภาษีโรงเรือนและที่ดิน ตั้งแต่เดือนมกราคม-กุมภาพันธ์ของทุกปี  โดยชำระค่าภาษีภายในวันที่ ๓๑ มีนาคมของทุกปี
อัตราภาษี       ร้อยละ ๑๒.๕ ของค่ารายปี
เจ้าของทรัพย์สินต้องยื่นแบบแสดงรายการทรัพย์สิน (ภรด.2) ต่อพนักงานเจ้าหน้าที่ตั้งแต่วันที่ ๒ มกราคมถึงสิ้นเดือนกุมภาพันธ์ของทุกปี 
ไม่ชำระภาษีภายในกำหนดเวลา    จะต้องเสียเงินเพิ่มดังนี้
1. ถ้าค้างชำระเกิน ๑ เดือน นับแต่วันพ้นกำหนดจะต้อง เสียเงินเพิ่มร้อยละ ๒.๕ ของค่าภาษีที่ค้าง
2. ถ้าค้างชำระเกิน ๑ เดือน แต่ไม่เกิน ๒ เดือนจะต้อง  เสียเงินเพิ่มร้อยละ ๕ ของค่าภาษีที่ค้าง
3. ถ้าค้างชำระเกิน ๒ เดือน แต่ไม่เกิน ๓ เดือนจะต้อง  เสียเงินเพิ่มร้อยละ ๗.๕ ของค่าภาษีที่ค้าง
4. ถ้าค้างชำระเกิน ๓ เดือน แต่ไม่เกิน ๔ เดือนจะต้อง เสียเงินเพิ่มร้อยละ ๑๐ ของค่าภาษีที่ค้าง
บทกำหนดโทษ

ผู้ใดละเลยไม่ยื่นแบบแสดงรายการเพื่อเสียภาษีภายในกำหนดผู้นั้นจะมีความผิดต้องระวางโทษปรับไม่เกินสองร้อยบาท
ร่วมแรงร่วมใจกันชำระภาษีเพื่อพัฒนาท้องถิ่นของท่าน
๒. ภาษีป้าย (ภ.ป.๑)
เป็นภาษีที่จัดเก็บจากป้ายแสดงชื่อ ยี่ห้อ เครื่องหมายการค้า 
หรือโฆษณากิจการอื่น ๆ เพื่อหารายได้
การยื่นประเมินและการชำระภาษี 
เจ้าของป้ายที่เสียภาษียื่นแบบตั้งแต่เดือนมกราคม–มีนาคมของทุกปีโดยเสียภาษีรายปี ยกเว้นป้ายที่ติดตั้งหรือแสดงรายการในปีแรกให้ยื่นแบบภายใน ๑๕ วัน และให้เสียภาษีตั้งแต่วันที่ติดตั้งหรือแสดงจนถึงสิ้นปีชำระภาษีภายใน ๑๕ วัน นับแต่ได้รับแจ้งการประเมินจากพนักงาน
อัตราภาษี  
     

>ป้ายอักษรไทยล้วน คิด ๓ บาท ต่อ ๕๐๐ ตร.ซม.
    

>ป้ายอักษรไทยปนต่างประเทศหรือปนรูปภาพ คิด ๒๐ บาท ต่อ ตร.ซม.
     

>ป้ายที่คิด ๔๐ บาท ต่อ ตร.ซม.
    

>ป้ายที่ไม่มีอักษรไทย หรือเครื่องหมายอื่น ๆ,ป้ายที่มีอักษรไทยบางส่วน หรือ ทั้งหมดอยู่ได้หรือต่ำกว่าอักษรต่างประเทศ,ป้ายที่มีคำนวณพื้นที่และประเภทของป้ายแล้วเสียภาษีต่ำกว่าป้ายละ ๒๐๐ บาทให้เสียภาษี ๒๐๐
อัตราโทษและค่าปรับ
>ไม่ยื่นแบบแสดงรายการเสียภาษีภายในเดือน มี.ค. หรือหลังจากติดตั้งป้าย ๑๕ วัน เสียเงินเพิ่ม ๑๐% ของทุกปี
>ไม่ชำระเงินภายใน ๑๕ วัน นับตั้งแต่วันที่ได้รับแจ้งการประเมินเสียเงินเพิ่ม ๒% ต่อเดือนของค่าภาษี เศษของเดือนให้นับเป็น ๑ เดือน

>ผู้ใดไม่แจ้งรับการโอนป้ายภายใน ๓๐ วัน ตั้งแต่วันที่ได้รับต้องระวางโทษตั้งแต่ ๑,๐๐๐-๑๐,๐๐๐ บาท
     

>ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ ๕,๐๐๐-๕๐,๐๐๐ บาท
     
>ผู้ใดทราบหรือจงใจแจ้งข้อเท็จจริงให้ถ้อยคำเท็จ หรือนำหลักฐานอันเป็นเท็จแสดงระวางโทษไม่เกิน ๑ ปี หรือปรับตั้งแต่ ๕,๐๐๐-๕๐,๐๐๐ บาท หรือทั้งจำทั้งปรับ    

ร่วมแรงร่วมใจกันชำระภาษีเพื่อพัฒนาท้องถิ่นของท่าน
๓. ภาษีบำรุงท้องที่ (ภ.บ.ท.๕)

ยื่นแบบแสดงรายการเพื่อสำรวจภาษีที่ดินและชำระค่าภาษี ตั้งแต่เดือนมกราคม-เมษายนของทุกปีเป็นภาษีจัดเก็บจากเจ้าของที่ดินหรือผู้ครอบครองที่ดิน
หลักฐานในการสำรวจภาษีบำรุงท้องที่
-เอกสารสิทธิ์ที่ดิน
-สำเนาบัตรประจำตัวประชาชนให้ตรงกับเอกสารสิทธิ์ที่ดิน
อัตราภาษี   
เสียตามราคาปานกลางที่ดิน มีหลายอัตราขอทราบรายละเอียดกับเจ้าหน้าที่โดยตรง , ที่ดินว่างเปล่าหรือไม่ได้ทำประโยชน์จะต้องเสียภาษีเป็น  ๒ เท่าของค่าอัตราปกติ    
การยื่นแบบแสดงรายการที่ดินและการชำระภาษี  
ผู้ครอบครองยื่นแบบแสดงรายการที่ดิน(ภบท.๕)และชำระภาษีปีละครั้งตั้งแต่เดือนมกราคม-เดือนเมษายนของทุกปี , ผู้ได้รับกรรมสิทธิ์ที่ดินใหม่หรือที่ดินเปลี่ยนแปลงให้ยื่นแบบภายใน  ๓๐ วัน นับแต่ได้รับโอนกรรมสิทธิ์

อัตราโทษและค่าปรับ

    
 
-ไม่ยื่นภายในกำหนดเสียเงินเพิ่ม ๑๐% ของค่าภาษี
-ชำระภาษีเกินกำหนด ๓๐ เม.ย. เสียเงินเพิ่ม ๒๔% ต่อปีของค่าภาษีเศษของเดือนให้นับเป็นเดือน
สามารถยื่นแบบเพื่อชำระภาษีได้  ณ องค์การบริหารส่วนตำบลเทพราช
(งานจัดเก็บรายได้ สังกัดส่วนคลัง) โทร.๐-๗๕๗๕-๓๑๑๐ ต่อ ๑๖

ร่วมแรงร่วมใจกันชำระภาษีเพื่อพัฒนาท้องถิ่นของท่าน

